Diari Oficial de la Generalitat Valenciana


Sumari del DOGV 2060, del 05-07-1993 (1993/828559)

ORDRE de 13 de maig de 1993, de la Conselleria d'Agricultura i Pesca, per la qual regula la concessió de les indemnitzacions compensatòries complementaries en determinades zones desfavorides de la Comunitat Valenciana, per a l'exercici 1993.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/13/(2)/dof/vci/html**

### Dades del document

Número de DOGV
:   2060

Data del DOGV
:   05-07-1993

Secció del DOGV
:   DISPOSICIONS GENERALS

Número del document
:   1993/828559


Data del document
:   13-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 13 de maig de 1993, de la Conselleria d'Agricultura i Pesca, per la qual regula la concessió de les indemnitzacions compensatòries complementàries en determinades zones desfavorides de la Comunitat Valenciana, per a l'exercici 1993.  
El Reial Decret 466/1990, de 6 d'abril, i l?Ordre de 20 d'abril de 1990, del Ministeri d'Agricultura, Pesca i Alimentació, regulen de manera permanent la indemnització compensatòria bàsica en determinades zones desfavorides. Així mateix, preveuen la possibilitat que les comunitats autònomes establesquen, en l?àmbit de les seues competències i a càrrec dels seus propis recursos, una indemnització compensatòria de caràcter complementari a la bàsica, dins dels límits i condicions previstos en el Reglament (CEE) número 2328/91, del Consell, de 15 de juliol de 199 1, en els articles 17, 18 i 19. En l'apartat 3 de l'article 18 de l?esmentat reglament, es preveu la possibilitat d'establir condicions complementàries o restrictives per part dels estats membres per a la concessió de la indemnització compensatòria.  
Atès que s'han establert, en el capítol II del Reial Decret 466/1990, les característiques dels beneficiaris d'acord amb la seua dedicació a l'explotació familiar i amb la importància de la renda procedent de la seua activitat exclusivament agrària, i també les normes de càlcul de les unitats liquidables per explotació, tenint en compte les modificacions introduïdes pel Reial Decret 633/1993,  
ORDENE  
Article primer  
1. Establir, en l?àmbit de les zones desfavorides de la Comunitat Valenciana, la concessió de les indemnitzacions compensatòries complementàries de les bàsiques que atorgue el Govern anualment, d'acord amb el Reial Decret 466/1990, el Reial Decret 633/1993, l?Ordre de 4 de maig de 1993, del Ministeri d'Agricultura, Pesca i Alimentació, i tot allò referit en aquesta ordre.  
2. L'import de la indemnització compensatòria complementària serà finançat a càrrec del pressupost de la Conselleria d'Agricultura i Pesca de la Generalitat Valenciana, corresponent al capítol VII, secció 12, programa 531.10, línia de subvenció amb codi 7.03, codi comptable 171, per un import global màxim de 15 milions de pessetes.  
Article segon   
Seran beneficiaris de la indemnització compensatòria complementària, els qui reunesquen els requisits establerts per a la percepció de la indemnització compensatòria bàsica de zones de muntanya i no perceben indemnització bàsica per ramaderia de l?explotació familiar. A aquest efecte i amb la finalitat d'evitar duplicitats en la gestió d'aquest programa, la determinació dels beneficiaris de la indemnització compensatòria complementària s'obtindrà a partir de la sol·licitud complimentada per a la percepció de la indemnització compensatòria bàsica.   
Tot açò, sense prejudici del compliment de les normes establertes en l'article 47.7 del text refós de la Llei d'Hisenda Pública Valenciana, de 26 de juny de 199 1, desenvolupat per l?Ordre de 7 de gener de 1991, de la Conselleria d'Economia i Hisenda.  
Article tercer  
Atès el caràcter complementari d'aquestes indemnitzacions, s'aplicaran les mateixes normes que regulen la concessió de la indemnització bàsica, contingudes en el Reial Decret 466/1990, en el Reial Decret 633/1993 i en les ordres del Ministeri d'Agricultura, Pesca i Alimentació que, en el seu desenvolupament, siguen d'aplicació en tot allò referent a condicions restrictives exigibles als beneficiaris, als procediment de càlcul de les unitats liquidables i coeficients d'aplicació al mòdul i el procediment de tramitació de les sol·licituds, inclòs el període d'admissió.  
Article quart  
D'acord amb l'article 12 del Reial Decret 466/1990, la Conselleria d'Agricultura i Pesca podrà determinar anualment les verificacions adients de les declaracions formulades pels peticionaris i determinarà les característiques dels justificants suficients que cal requerir, independentment dels mínims exigibles en aplicació de la normativa estatal, per a concedir la indemnització compensatòria complementària.  
Article cinquè  
Per al càlcul de les indemnitzacions compensatòries complementàries es partirà de les mateixes declaracions que formulen els peticionaris en les seues sol·licituds d'indemnització compensatòria bàsica.  
Anualment, en el moment de procedir al pagament, la Conselleria d'Agricultura i Pesca efectuarà les revisions que corresponguen com a conseqüència de les liquidacions d'anys anteriors.  
Article sisè  
El termini per a dictar la resolució corresponent queda establert en sis mesos i s'entendran desestimades en el cas que no s'hagués notificat cap resolució favorable.  
Article setè  
El Director General de Desenvolupament Agrari elevarà al Conseller d'Agricultura i Pesca la proposta de pagament anual de l?import de les indemnitzacions compensatòries complementàries.  
Article vuitè  
Conformement amb els pressuposts de la Conselleria d'Agricultura i Pesca habilitats amb aquesta finalitat, per al càlcul de la indemnització compensatòria complementària corresponent a l'exercici 1993, se seguirà el procés establert en els reials decrets 466/1990 i 633/1993 i s'aplicarà un mòdul complementari màxim de 1.900 pessetes.  
DISPOSICIONS FINALS  
Primera  
Es faculta el Director General de Desenvolupament Agrari perque dicte les disposicions necessàries en el compliment i desenvolupament d'aquesta ordre.  
Segona  
Aquesta ordre vigeix des de l?endemà de la publicació en el Diari Oficial de la Generalitat Valenciana.  
València, 13 de maig de, 1993.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI